หุ้นบิ๊กแคปหนุน SET ปิดบวก 6.36 จุด จับตาเฟดแถลงทิศทางดอกเบี้ยคืนนี้
หุ้นบิ๊กแคปหนุน SET ปิดบวก 6.36 จุด จับตาเฟดแถลงทิศทางดอกเบี้ยคืนนี้ โดยดัชนีปิดตลาดวันนี้ ที่ระดับ 1,640.63 จุด บวก 6.36 จุด หรือ 0.39% มูลค่าการซื้อขาย 3.17 หมื่นล้านบาท 
30 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,640.63 จุด บวก 6.36 จุด หรือ 0.39% มูลค่าการซื้อขาย 3.17 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ในทิศทางเดียวกับตลาดต่างประเทศ ตลาดหุ้นเอเชียส่วนใหญ่บวกราว 0.5% และตลาดในยุโรปเทรดบ่ายนี้บวกได้ราว 0.2% เช่นเดียวกับดาวโจนส์ฟิวเจอร์ส
โดยตลาดบ้านเราได้รับแรงหนุนจากราคาน้ำมันดิบในตลาดฟิวเจอร์สปรับตัวขึ้นช่วยหนุนหุ้นในกลุ่มพลังงานแต่วอลุ่มเทรดของตลาดโดยรวมยังไม่มาก นักลงทุนชะลอลงทุนเพื่อรอดูปัจจัยหลัก เริ่มจากคืนนี้จะมีถ้อยแถลงประธานธนาคารกลางสหรัฐฯ (เฟด) เกี่ยวกับภาพรวมเศรษฐกิจ และทิศทางอัตราดอกเบี้ย ส่วนช่วงปลายสัปดาห์นี้ติดตามการเจรจาการค้าระหว่างสหรัฐและจีนนอกรอบการประชุม G20
อย่างไรก็ดี ช่วงนี้ตลาดฯ เป็นการเทรดดิ้งในกรอบสั้น ๆ ระหว่างรอปัจจัยต่างประเทศ แต่ช่วงสั้นกองทุนยังเป็นผู้ซื้อทั้งที่ปัจจัยต่าง ๆ ยังไม่ชัดเจน และต่างชาติยังคงขายเหมือนเดิม
สำหรับแนวโน้มการลงทุนในวันพรุ่งนี้ (29 พ.ย.) นายวิจิตร กล่าวว่า ตลาดฯมีโอกาสอ่อนตัวลง โดยนักลงทุนอาจจะลดความเสี่ยงก่อนแต่คงไม่ทิ้งแรง เพราะยังมีกองทุนช่วยพยุงไว้
พร้อมให้แนวรับ 1,625 จุด ส่วนแนวต้าน 1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK มูลค่าการซื้อขาย 1,736.66 ล้านบาท ปิดที่ 191.50 บาท ลดลง 3.50 บาท
PTT มูลค่าการซื้อขาย 1,619.54 ล้านบาท ปิดที่ 49 บาท เพิ่มขึ้น 0.25 บาท
ADVANC มูลค่าการซื้อขาย 1,450.45 ล้านบาท ปิดที่ 181.50 บาท เพิ่มขึ้น 3.50 บาท
PTTEP มูลค่าการซื้อขาย 1,304.43 ล้านบาท ปิดที่ 129 บาท เพิ่มขึ้น 0.50 บาท
BEAUTY มูลค่าการซื้อขาย 1,169.57 ล้านบาท ปิดที่ 9.05 บาท เพิ่มขึ้น 0.35 บาท
 
ตลาดหุ้นเอเชีย
